CELEX: 32009D0118
Language: lt
Date: 1234224000000
Title: 2009/118/EB: 2009 m. vasario 10 d. Tarybos sprendimas, leisti Čekijos Respublikai ir Vokietijos Federacinei Respublikai taikyti priemones, kuriomis nukrypstama nuo Direktyvos 2006/112/EB dėl pridėtinės vertės mokesčio bendros sistemos 5 straipsnio nuostatų

12.2.2009   
            
            
               LT
            
            
               Europos Sąjungos oficialusis leidinys
            
            
               L 41/12
            
         
      TARYBOS SPRENDIMAS
   
   2009 m. vasario 10 d.
   leisti Čekijos Respublikai ir Vokietijos Federacinei Respublikai taikyti priemones, kuriomis nukrypstama nuo Direktyvos 2006/112/EB dėl pridėtinės vertės mokesčio bendros sistemos 5 straipsnio nuostatų
   (Tekstas autentiškas tik čekų ir vokiečių kalbomis)
   (2009/118/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos (1), ypač į jos 395 straipsnio 1 dalį,
   atsižvelgdama į Komisijos pasiūlymą,
   kadangi:
   
               (1)
            
            
               Čekijos Respublika ir Vokietijos Federacinė Respublika raštais, kuriuos Komisijos generalinis sekretoriatas užregistravo 2008 m. gegužės 19 d., paprašė, kad joms tam tikrų abi šalis jungiančių pasienio tiltų statybai ir priežiūrai būtų leista taikyti specialias mokesčių priemones, remiantis Čekijos Respublikos ir Vokietijos Federacinės Respublikos sudarytu susitarimu dėl atsakomybės už pasienio tiltų statybą ir priežiūrą (toliau – Susitarimas).
            
         
               (2)
            
            
               Pagal Direktyvos 2006/112/EB 395 straipsnio 2 dalį Komisija 2008 m. spalio 2 d. raštu informavo kitas valstybes nares apie Čekijos Respublikos ir Vokietijos Federacinės Respublikos pateiktus prašymus. 2008 m. spalio 7 d. raštu Komisija pranešė Čekijos Respublikai ir Vokietijos Federacinei Respublikai turinti visą informaciją, reikalingą prašymams įvertinti.
            
         
               (3)
            
            
               Specialiomis priemonėmis siekiama, kad tuo atveju, kai minėtiems pasienio tiltams statyti ir prižiūrėti tiekiamos prekės bei teikiamos paslaugos ir Bendrijos viduje įsigyjamos prekės apmokestinamos pagal tos valstybės narės, kurioje yra tiltas, PVM taisykles, būtų taikomas tos valstybės narės, kuriai pavesta tų tiltų statyba arba priežiūra, pridėtinės vertės mokestis pagal susitarimą, kuris numato atsakomybės už statybą ir priežiūrą pasidalijimą.
            
         
               (4)
            
            
               Jeigu specialios priemonės nebūtų taikomos, pagal teritoriškumo principą kiekvienu prekių tiekimo, paslaugų teikimo ir prekių įsigijimo Bendrijos viduje atveju reikėtų nustatyti, ar apmokestinimo vieta yra Čekijos Respublika, ar Vokietijos Federacinė Respublika. Čekijos teritorijoje atlikti su pasienio tiltu susiję darbai būtų Čekijos Respublikos pridėtinės vertės mokesčio objektas, o Vokietijos teritorijoje atlikti darbai – Vokietijos pridėtinės vertės mokesčio objektas.
            
         
               (5)
            
            
               Todėl leidžiančia nukrypti nuostata siekiama supaprastinti minėtų tiltų statybos ir priežiūros apmokestinimo PVM tvarką, laikant, kad kiekvienas tiltas yra tik tos valstybės narės teritorijoje, kuriai pagal Susitarimą pavesta jo statyba arba priežiūra.
            
         
               (6)
            
            
               Susitarimo priėmimo metu buvę arba planuoti statyti pasienio tiltai yra nustatyti šio sprendimo priede. Tačiau ateityje gali būti numatyta susitarimą taikyti ir kitiems tiltams, tuo tikslu pasikeičiant diplomatinėmis notomis ir todėl leidžianti nukrypti nuostata turėtų būti taikoma ir tokiems kitiems tiltams pagal išplėstą susitarimą.
            
         
               (7)
            
            
               Leidžianti nukrypti nuostata neturės neigiamo poveikio Bendrijos nuosaviems ištekliams, gaunamiems iš PVM,
            
         PRIĖMĖ ŠĮ SPRENDIMĄ:
   1 straipsnis
   Čekijos Respublikai ir Vokietijos Federacinei Respublikai leidžiama, laikantis šio sprendimo 2 ir 3 straipsniuose nustatytų sąlygų, taikyti nuo Direktyvos 2006/112/EB nuostatų nukrypstančias priemones, susijusias su vieno planuojamo pasienio tilto statyba ir vėlesne priežiūra ir su dvidešimt dviejų jau pastatytų pasienio tiltų priežiūra, kurių visų viena dalis yra Čekijos Respublikos teritorijoje, kita – Vokietijos Federacinės Respublikos teritorijoje, remiantis Čekijos Respublikos ir Vokietijos Federacinės Respublikos sudarytu susitarimu dėl atsakomybės už pasienio tiltų statybą ir priežiūrą (toliau – Susitarimas). Išsami informacija apie minėtus tiltus pateikiama šio sprendimo priede. Šis leidimas taip pat taikomas visų kitų tiltų, kuriems Susitarimas pradedamas taikyti pasikeitus diplomatinėmis notomis, statybai ir priežiūrai.
   2 straipsnis
   Nukrypstant nuo Direktyvos 2006/112/EB 5 straipsnio, pasienio tiltai, kurių statyba ir priežiūra pavedama Čekijos Respublikai, ir pasienio tiltai, kurių tik priežiūra pavedama Čekijos Respublikai, laikomi Čekijos teritorijos dalimi, kai jų statybai arba priežiūrai tiekiamos prekės bei teikiamos paslaugos ir vykdomas prekių įsigijimas Bendrijos viduje.
   3 straipsnis
   Nukrypstant nuo Direktyvos 2006/112/EB 5 straipsnio, pasienio tiltai, kurių statyba ir priežiūra pavedama Vokietijos Federacinei Respublikai, ir pasienio tiltai, kurių tik priežiūra pavedama Vokietijos Federacinei Respublikai, laikomi Vokietijos teritorijos dalimi, kai jų statybai arba priežiūrai tiekiamos prekės bei teikiamos paslaugos ir vykdomas prekių įsigijimas Bendrijos viduje.
   4 straipsnis
   Šis sprendimas skirtas Čekijos Respublikai ir Vokietijos Federacinei Respublikai.
   
      Priimta Briuselyje, 2009 m. vasario 10 d.
      
         
            Tarybos vardu
         
         
            Pirmininkas
         
         M. KALOUSEK
         
      
   
   
      (1)  OL L 347, 2006 12 11, p. 1.
   
      PRIEDAS
      1 straipsnyje nurodyti tiltai:
      
                  1.
               
               
                  Vokietijos Federacinei Respublikai pavedama šio pasienio tilto statyba ir priežiūra:
                  
                              a)
                           
                           
                              pasienio tiltas per Načetínský potok / Natzschung upę tarp Brandov ir Olbernhau XIII pasienio ruože tarp 10/5 ir 10/6 riboženklių.
                           
                        
            
                  2.
               
               
                  Vokietijos Federacinei Respublikai pavedama šių pasienio tiltų priežiūra:
                  
                              a)
                           
                           
                              pasienio tiltas per Zlatý potok / Goldbach upę tarp Český Mlýn ir Rittersgrün XVII pasienio ruože tarp 10 ir 10/1 riboženklių;
                           
                        
                              b)
                           
                           
                              pasienio tiltas per Polava / Pöhlbach upę tarp Loučná ir Oberwiesenthal XVI pasienio ruože tarp 9 ir 10 riboženklių;
                           
                        
                              c)
                           
                           
                              pasienio tiltas per Polava / Pöhlbach upę tarp České Hamry ir Hammerunterwiesenthal XVI pasienio ruože tarp 5 ir 6 riboženklių;
                           
                        
                              d)
                           
                           
                              pasienio tiltas per Načetínský potok / Natzschung upę tarp Brandov ir Olbernhau / Grünthal XIII pasienio ruože tarp 9 ir 10 riboženklių;
                           
                        
                              e)
                           
                           
                              pasienio tiltas per Svídnice / Schweinitz upę tarp Hora sv. Kateřiny ir Deutschkatharinenberg XIII pasienio ruože tarp 2/8 ir 3 riboženklių;
                           
                        
                              f)
                           
                           
                              pasienio tiltas per Svídnice / Schweinitz upę tarp Nová Ves v Horách ir Deutschneudorf XII pasienio ruože tarp 17 ir 18 riboženklių;
                           
                        
                              g)
                           
                           
                              pasienio tiltas per Flájský potok / Flöha upę tarp Český Jiřetín ir Deutschgeorgenthal XII pasienio ruože tarp 1 ir 1/1 riboženklių;
                           
                        
                              h)
                           
                           
                              pasienio tiltas per Mohelnice / Weiße Müglitz upę tarp Fojtovice ir Fürstenau X pasienio ruože tarp 5/29 ir 6 riboženklių;
                           
                        
                              i)
                           
                           
                              pasienio tiltas per Křinice / Kirnitzsch upę tarp Zadní Jetřichovice ir Hinterhermsdorf / Raabensteine VII pasienio ruože tarp 1 ir 2 riboženklių;
                           
                        
                              j)
                           
                           
                              pasienio tiltas per Křinice / Kirnitzsch upę tarp Zadní Doubice ir Hinterhermsdorf VI pasienio ruože tarp 23/21 ir 24 riboženklių;
                           
                        
                              k)
                           
                           
                              pasienio tiltas per Čertova voda / Teufelsbach upę tarp Bučina ir Finsterau XI pasienio ruože tarp 9 ir 10 riboženklių;
                           
                        
                              l)
                           
                           
                              pasienio tiltas per Údolský potok / Ruthenbächle upę tarp Stožec-Nové Údolí ir Haidmühle XII pasienio ruože tarp 9/1 ir 9/2 riboženklių;
                           
                        
                              m)
                           
                           
                              pasienio tiltas per Černice / Bayerischer Schwarzbach upę tarp Rybník-Švarcava ir Stadlern VII pasienio ruože tarp 11 ir 12 riboženklių;
                           
                        
                              n)
                           
                           
                              pasienio tiltas per Lomnička / Helmbach upę tarp Zadní Chalupy ir Helmhof IX pasienio ruože prie 17/2 riboženklio.
                           
                        
            
                  3.
               
               
                  Čekijos Respublikai pavedama šių pasienio tiltų priežiūra:
                  
                              a)
                           
                           
                              pasienio tiltas per Komáří potok / Mückenbach upę tarp Český Mlýn ir Rittersgrün (Zollstraße) XVII pasienio ruože tarp 11 ir 12 riboženklių;
                           
                        
                              b)
                           
                           
                              pasienio tiltas per Polava / Pöhlbach upę tarp Vejprty ir Bärenstein XVI pasienio ruože tarp 1 ir 2 riboženklių;
                           
                        
                              c)
                           
                           
                              pasienio tiltas per Schweinitz / Svídnice upę tarp Mníšek ir Deutscheinsiedel XII pasienio ruože tarp 13 ir 14 riboženklių;
                           
                        
                              d)
                           
                           
                              pasienio tiltas, per kurį eina II/267 kelias ir S 154 kelias per Vilémovský potok / Sebnitz upę tarp Dolní Poustevna ir Sebnitz tarp 19 riboženklio (V pasienio ruože) ir 1 riboženklio (VI pasienio ruože);
                           
                        
                              e)
                           
                           
                              pasienio tiltas, per kurį eina pėsčiųjų takas per Vilémovský potok / Sebnitz upę tarp Dolní Poustevna ir Sebnitz tarp 19 riboženklio (V pasienio ruože) ir 1 riboženklio (VI pasienio ruože);
                           
                        
                              f)
                           
                           
                              pasienio tiltas per Hraniční potok / Rehlingbach upę tarp Rozvadov ir Waidhaus VI pasienio ruože tarp 1 ir 2 riboženklių;
                           
                        
                              g)
                           
                           
                              pasienio tiltas per Prášilský potok / Marchbach upę tarp Prášily ir Scheuereck X pasienio ruože tarp 11/26 ir 12 riboženklių;
                           
                        
                              h)
                           
                           
                              pasienio tiltas per Mechový potok / Harlandbach upę tarp České Žleby ir Bischofsreut / Marchhäuser XII pasienio ruože tarp 5/4 ir 5/5 riboženklių.